تورکیه‌یه ایران اوزرین‌دن یاسادیشی یوللارلا گلن افقانیستان‌‌لی ۶ مین ۸۴۶ قاچاق کؤچمنین اؤلکه‌لرینه قاییتمالاری تامین اولوندو.
کؤچ ایداره‌سی باش مودورلوگوندن وئریلن یازی‌لی آچیقلامادا، سون دؤورده تورکیه‌نی اومود اولاراق گؤره‌رک ایران اوزرین‌دن یاسادیشی یوللارلا تورکیه‌یه گیرن افقانیستان‌لی دوزن‌سیز کؤچکونلرین باش‌دا ارزوروم اولماق اوزره بؤلگه ائل‌لرین‌ده گوونلیک بیریملرینجه یاخالاندیغی بیلدیریلدی.
یاشانان آخینلارین قارشی‌سینین آلینماسی مقصدی ایله لازم اداری قرارلار و بارماق ایزلری آلیناراق ایشلملری تاماملانان و سیاحت سندلری تامین ائدیلن افقانیستان‌لی ۶ مین ۸۴۶ یاسادیشی کؤچمن ارزوروم، آغری و ایزمیردن کابلا ائدیلن ۹ چارتر سفرینه علاوه اولاراق تعرفه‌لی اوچوشلارلا اؤلکه‌لرینه دؤنمه‌لرینین تامین اولوندوغو بیلدیریلدی.
آچیقلامادا، یاخین گونلرده پلانلاشدیریلان ۴ چارتر سفری ایله افقانیستانلی کؤچمنلرین اؤلکه‌لرینه گوونلی بیر شکیل‌ده دؤنمه‌لرینین داوام ائتدیریله‌جیی ده قید ائدیلدی.
